PATVIRTINTA

 Lopšelio-darželio ,,Gintarėlis”

direktorė Kristina Brinklienė

 2019 m. gruodžio 23 d.

 įsakymas Nr. V-130

**PANEVĖŽIO LOPŠELIO**-**DARŽELIO „GINTARĖLIS“**

**2020 METŲ VEIKLOS PLANAS**

**I. BENDROSIOS NUOSTATOS**

1. Panevėžio lopšelio-darželio ,,Gintarėlis“ veiklos planas 2020 metams (toliau – Planas) parengtas, atsižvelgus į strateginius įstaigos planus, švietimo būklę, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.
2. Veiklos planu siekiama, įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti ikimokyklinio ir priešmokyklinio ugdymosi poreikius, racionaliai, taupiai ir tikslingai naudoti švietimui skirtus išteklius.
3. Veiklos planas parengtas atsižvelgus į Panevėžio miesto savivaldybės administracijos Švietimo skyriaus 2020 metų veiklos prioritetus, Panevėžio lopšelio-darželio ,,Gintarėlis“ 2020–2022 metų strateginį veiklos planą; Panevėžio miesto savivaldybės administracijos švietimo ir jaunimo reikalų skyriaus vedėjo 2019 m. birželio mėn. 17 d. įsakymu ,,Dėl pritarimo Panevėžio miesto savivaldybės ikimokyklinio ugdymo mokyklų, regos centro ,,Linelis“, kurčiųjų ir neprigirdinčiųjų pagrindinės mokyklos, specialiosios mokyklos-daugiafunkcinio centro ikimokyklinio ugdymo programoms“ Nr. VĮ -154 ir lopšelio-darželio ,,Gintarėlis“ direktoriaus 2019-06-18 d. įsakymu ,,dėl ikimokyklinio ugdymo programos ,,Gintarėlyje gyvensim, gėrio daigelius purensim“ Nr. V-61 tvirtinto ikimokyklinio ugdymo programa ,,Gintarėlyje gyvensim, gėrio daigelius purensim“.
4. Veiklos planą įgyvendins Panevėžio lopšelio-darželio ,,Gintarėlis“ administracija, mokytojai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.
5. Plane naudojami sutrumpinimai: informacinės komunikacinės technologijos – IKT, elektroninis dienynas – ED, pedagoginė psichologinė tarnyba – PPT, mokytojų taryba – MT, metodinės grupės pasitarimas – MGP, Vaiko gerovės komisijos pasitarimas – VGK.
6. **2019 METŲ VEIKLOS ANALIZĖ**

Įgyvendinant metų veiklos planą, atliepta strateginiams įstaigos tikslams, numatytiems veiklos prioritetams. Atsižvelgta į praėjusiųjų metų tikslus ir uždavinius. 2019 metams buvo išsikelti du tikslai:

**1. Mokyklos aplinkos modernizavimas, valdymo ir savivaldos dermėje**

**2. Pilietiškumo ugdymo dermė puoselėjant etnines, kultūrines, dorovines vertybes**

Pirmojo tikslo įgyvendinimui buvo numatyti šie uždaviniai: 1) Tobulinti vidinio vertinimo procesą, siekiant išsiaiškinti mokyklos veiklos kokybės problemas bei projektuoti jos tobulinimo galimybes;

2) Siekti mokyklos pastato renovacijos, atnaujinti lauko erdves, modernizuoti ugdymo priemones ir technologijas; 3) Skatinti savivaldos savarankiškumą, ieškant rėmėjų, aktyvinant projektinę veiklą.

Siekiant pirmojo tikslo uždavinių realizavimo, orientuotasi į vaiko ugdomosios aplinkos tobulinimą, turtinimą naujomis priemonėmis, saugios aplinkos kūrimą, tėvų švietimą saugumo ir sveikatos temomis. Organizuotas mokytojų tarybos posėdis, kuriame aptarta pasirinktos veiklos srities vertinimo analizė ir numatytos naujos vertinimo sritys, pateikta atskaita apie panaudotas lėšas 2019 m. ir numatoma finansinė perspektyva 2020 m. Vyko mokytojų metodinės grupės pasitarimai „Ugdomosios veiklos planavimo elektroniniame dienyne formos tobulinimas ir bendrų susitarimų pildymui numatymas – II etapas“ bei „Ankstyvojo ir ikimokyklinio amžiaus vaikų elgesio korekcija ugdymo procese“. Pirmojo pasitarimo metu buvo aptartos ugdomosios veiklos planavimo formų elektroniniame dienyne spragos, atlikti derinimai su elektroninio dienyno „Mūsų darželis“ administratoriais ir atlikti pakeitimai. Antrojo pasitarimo metu apie vaikų elgesio korekciją pranešimą pedagogams skaitė logopedas bei vyko realių situacijų aptarimas tarp mokytojų ir specialisto. Projektuojant įstaigos tobulinimosi galimybes buvo organizuotas tėvų susirinkimas, kurio metu aptartas vaikų saugumas įstaigoje, vyko VGK posėdžiai, koreguoti vidaus dokumentai atsižvelgiant į Lietuvos Respublikos įstatymus, nutarimus, miesto savivaldos potvarkius.

Įgyvendinant antrąjį uždavinį ir siekiant modernizuoti ugdymo priemones, atnaujinti lauko erdves bei siekti mokyklos pastato renovacijos, vyko Mokytojų tarybos posėdis, kuriame buvo aptartas pasiruošimas naujiems mokslo metams, pristatytas priešmokyklinio ugdymo veiklos planas, įsigytos naujos ugdymo(si) priemonės visose grupėse, sukurtos naujos edukacinės erdvės kieme („Basų kojų takas“, „Namelis“, „Vabalų viešbutis“), atnaujintos lauko pavėsinės, naujai paklotos virtuvės grindys, lopšelio grupės miegamajame ištiestas naujas linoleumas, grupėse nupirktos naujos lovytės vaikams, salėje langams įrengti roletai apsaugoti nuo saulės tiesioginių spindulių. Įstaiga tęsia dalyvavimą akcijoje „Mes rūšiuojam“, kurios metu gautos lėšos buvo panaudotos ugdymo priemonių įsigijimui. Modernizuojant ugdomąją aplinką, įsigyti du nešiojamieji kompiuteriai ir multifunkcinis (skeneris- spausdintuvas-kopijuoklis) centras.

Siekiant įgyvendinti trečiąjį uždavinį, direktoriaus pavaduotoja ugdymui rašė aplinkosaugos švietimo projektą, kuriam buvo suteiktas finansavimas. Įgyvendinant projektą organizuota vyresniojo ikimokyklinio ir priešmokyklinio amžiaus vaikų tarpdarželinė viktorina „Tu man rūpi“. Tęsiamas bendradarbiavimas su Panevėžio gamtos mokykla ir dalyvaujama jos organizuojamuose projektuose „Auginkime kartu“ bei „Už vieną trupinėlį čiulbėsiu visą vasarėlę“, kurių metu ugdomas vaikų sąmoningumas, rūpinimasis mus supančia aplinka, ugdomas atsakingumas. Visos lopšelio-darželio grupės dalyvavo tarptautinėje akcijoje „Pamoka lauke“, kurios metu ugdomasis procesas persikėlė iš darželio patalpų į kiemo erdves. Formuojant mokinių sveikatos įgūdžius noriai dalyvaujama Visuomenės sveikatos biuro skelbiamuose projektuose. Ikimokyklinio ugdymo mokytojos ir logopedė dalyvavo projekte „Dantukas ir jo draugai“, po kurio vaikai gavo bilietus į spektaklį Panevėžio teatre „Menas“. Tradicija tapusi įstaigos organizuojama akcija „Įžiebkime gerumo žvakelę“, kurios metu surinktos lėšos skirtos Panevėžio šeimos namams. Bendradarbiaujant su Lietuvos ikimokyklinėmis įstaigomis „Gintarėliai“, įsijungta į bendrą projektą „Apkabinu ir dėkoju“. Taip pat, bendradarbiaujant su Nacionaline katalikiškų mokyklų asociacija, lopšelio-darželio priešmokyklinukų komanda vyko į respublikines žaidynes „Magis“ Šiaulių Jėzuitų mokykloje, kur užimta I vieta.

Antrojo tikslo siekiamybėje orientuotasi į šiuos uždavinius: 1) Skiepyti vaikui tautinio identiteto ir pilietiškumo pradmenis, atitinkančius jo amžių ir patirtį; 2) Tobulinti šeimos sampratą ugdant vaiką, puoselėjant jo prigimtines galias, individualius gebėjimus, užtikrinant sveiką ir saugią aplinką išsaugant pilietiškas, katalikiškas vertybes; 3) Teikti kokybiškas ikimokyklinio ir priešmokyklinio ugdymo paslaugas, puoselėjant individualius vaiko gebėjimus bei ugdant laisvą, pilietišką asmenybę.

Antrojo tikslo pirmuoju uždaviniu siekiama ugdyti pilietišką, savo tautos tradicijas puoselėjančią asmenybę. Dalyvauta pilietinėse iniciatyvose „Atmintis gyva, nes liudija“, „Tautos žiedas“, kurių metu mokiniams perteiktos istorinės žinios atitinkančios jų amžių, vyko savojo identiteto formavimas, „Savaitėje be patyčių“ mokėmės priimti kiekvieną tokį, koks jis yra, suprasti, užjausti, padėti. Nuo šio uždavinio neatsiejamas ir „Vasario 16-osios“ minėjimas (organizavo auklėtojas ir meninio ugdymo mokytojas), kuriame dalyvavo visa bendruomenė. Lopšelio-darželio tradicijos persipynę su tautos tradicijomis, todėl išvaroma žiema „Žiema, žiema, bėk iš kiemo“, laukiama artėjančių Šv. Velykų „Gavėnios susikaupimo popietės“ metu, džiaugiamasi įvairiaspalviais margučiais per Vaikų Velykėles „Jei margutis neriedės“, pinamas žolynų vainikas „Paparčio žiedo beieškant“ ir prisimenami išėjusieji, kurių kapai papuošiami bendruomenės kurtomis „Vėlinių puokštėmis“. Pripažįstant, kad esame lopšelio-darželio „Gintarėlis“ bendruomenė, šventėme 55-ąjį darželio gimtadienį.

Įgyvendinant antrąjį uždavinį, kuriuo siekiama kuo labiau įtraukti tėvus formuojant vaikų šeimos sampratą, puoselėjant jų prigimtines galias, katalikiškas vertybes, rengtos šventės, dalyvauta projektuose, konkursuose, išvykose. Kai kurie renginiai tampa tradiciniais: „Kūdikėlį Jėzų lanko trys išminčiai“, rytmetis „Atsisveikinkime su Kalėdine eglute“, „Šeimos šventė“. Tėveliai aktyviai įsijungė pagelbėdami vaikams dalyvaujant Panevėžio gamtos mokyklos akcijoje „Padovanok namus sparnuočiui“, kurios metu gamino inkilus paukščiams. Gausus būrys dalyvavo parodoje „Moliūgų fiesta“, kurios metu moliūgai virto nuostabiais gyvūnais, pasakų personažais. Tėveliai stengėsi, kad jų vaikai galėtų sudalyvauti ir respublikinėje ikimokyklinio ir priešmokyklinio amžiaus vaikų kūrybinių darbų fotografijų parodoje „Moliūgai ir emocijos“. Neatsiejamas katalikiškų tradicijų puoselėjimas įkvepia tėvelius kiekvienais metais kartu su vaikais vykti į Nacionalinės katalikiškų mokyklų asociacijos organizuojamą jaunimo festivalį tema „Būkite drąsūs sekti Jėzumi!“ *Popiežius Pranciškus*, Šiluvoje. Žemės dienai paminėti dalyvauta koncerte „Aplink saulę“, kurį organizavo Panevėžio bendruomenių rūmai, o mūsų mokiniai buvo apdovanoti už kūrybiškumą. Meninio ugdymo mokytoja ir grupių auklėtojos su ugdytiniais nudžiugino mamytes renginiu „Pats svarbiausiais žmogus – mamytė“, kurio metu mažieji šoko su savo mamytėmis. Labiausiai šeimą apjungiantis laikotarpis – Adventas, nes popietę susirinkusi bendruomenė ne tik paskęsta apmąstymuose, bet ir pasirengimui džiugiai šventei – Šv. Kalėdoms – pagaminti eglutės žaisliukai džiugina akis, o kapeliono Rimanto žodžiai ramina širdis.

Atliepiant trečiąjį uždavinį, trečius metus tęsiamas muzikinis–logopedinis projektas „Šokantys pirštukai“, kuris skirtas ankstyvojo ikimokyklinio amžiaus vaikams. Organizuotas respublikinis konkursas–paroda „Sniego senio pasakos“, kur vaikų vaizdinis kūrybiškumas persipynė su žodine kūryba. Bendruomenė siekė ir Lietuvos rekordo pasiuvusi didelį parašiutą. Įtvirtinant vaikų žinias apie saugumą, buvo organizuota „Saugaus eismo savaitė“, kurios metu vyko susitikimas su Amsiu. Ruduo prasidėjo pagrindine vaikams švente – „Mokslo ir žinių diena“, o įpusėjus rudeniui džiaugėmės juo renginyje „Rudenėlis nuostabus, atkeliavo pas vaikus“. Besibaigiant metams švenčiame Kristaus gimimą. Norint teikti kokybiškas ugdymo paslaugas, rūpinamasi ir ugdytojų mikroklimatu bei motyvacija. Todėl direktorė organizavo kolektyvui edukacinę išvyką į Panemunę.

Peržvelgus veiklos plano 2019 m. tikslus ir uždavinius, būtina paminėti, kad vyko veiklos, projektai, iniciatyvos, parodos, varžybos, akcijos, net ir tos, kurios nebuvo numatytos plane: respublikiniame projekte „Mano vardas Vandens Lašelis“ dalyvavo lopšelinio amžiaus grupės vaikai su pedagogais, priešmokyklinės grupės ugdytiniai dalyvavo Panevėžio lopšelio-darželio „Dobilas“ organizuotame meninio deklamavimo konkurse „Mano gimtinė“, ikimokyklinio ugdymo grupės vaikai ir jų tėveliai dalyvavo lopšelio-darželio „Voveraitė“ organizuotoje parodoje „Šimtakojė moliūgėlė“, ikimokyklinės grupės ugdytiniai dalyvavo neigiamų socialinių veiksnių prevencijos projekto kūrybinių piešinių parodoje „Mes gyvename sveikai, reikalingi mums draugai“, respublikinėje „Velykinėje kūrybinių darbų“ fotografijų parodoje Šiauliuose, respublikinėje kūrybinių darbų parodoje „Papuoškime Kalėdų eglutę“, meninio ugdymo mokytoja ir logopedė parengė ugdytinius Panevėžio miesto ir rajono dainavimo ir dailės ikimokyklinio ir pradinio ugdymo vaikų festivaliui „Dainų ir spalvų karuselė“, meninio ugdymo mokytoja ir priešmokyklinio ugdymo mokytos su vaikų ansambliu dalyvavo respublikiniame vaikų ir jaunimo festivalyje–konkurse „Giesmių giesmelė 2019“ – „Trokštu, kad Kristui giedotų visa Lietuva“, ikimokyklinės grupės auklėtiniai kartu su ikimokyklinio ugdymo ,,Saulutės“ grupės pedagoge dalyvavo kūrybinių darbų plenere „Gamtos spalvos 2019“ ir suformavo kilimą „Geometrinės figūros“, priešmokyklinukai paminėdami Pasaulinę sveikatos dieną dalyvavo Visuomenės sveikatos biuro organizuotame renginyje „Sveikatos pavasaris“, visa darželio bendruomenė prisijungė prie respublikinės sveikatinimo akcijos masiniu bėgimu „Aš bėgu –2019“, priešmokyklinukai tarpdarželinėse futbolo varžybose iškovojo antrąją vietą, meninio ugdymo mokytoja, bendradarbiaudama su grupių auklėtojomis, organizavo dalyvavimą edukacinėse veiklose Panevėžio muzikos mokykloje „Piemenėlių išdaigos“, Šv. Petro ir Povilo bažnyčioje „Vargonai“, logopedė inicijavo edukacines išvykas specialiųjų ugdymosi poreikių turintiems vaikams į Panevėžio Šviesos centrą bei Panevėžio G. Petkevičaitės-Bitės viešąją biblioteką. Logopedė bendradarbiaudama su priešmokyklinio ugdymo grupės mokytojomis inicijavo dalyvavimą projektuose: respublikinis projektas „Gražiausia raidė“, kuriame dalyvavo priešmokyklinės grupės ugdytinė; respublikinis projektas „Seno batuko istorija“, kuriame taip pat dalyvavo priešmokyklinės grupės ugdytinis; tarptautinis projektas „Nors penkias minutes per dieną“. Ikimokyklinio ir priešmokyklinio ugdymo mokytojams bendradarbiaujant su tėvais organizuotos vaikams išvykos į alpakų ūkį, edukacija siauruoju geležinkeliu, visa darželio bendruomenė įsijungė į respublikinę iniciatyvą „Aktyviai, draugiškai, sveikai“, lopšelio grupės ikimokyklinio ugdymo mokytoja kartu su grupės vaikais dalyvavo tarptautiniame piešinių konkurse Slovakijoje, dalyvauta respublikinėje „Prakartėlių parodoje 2019“ Utenoje. Vyko projektai ir lopšelyje-darželyje „Gintarėlis“, kurie nebuvo planuoti, bet įgyvendinti atsižvelgiant į ugdytinių poreikius: „Rudeninė paroda“, ikimokyklinės grupės tėvams ir vaikams edukacinė popietė „Kalėdinė puokštė“, paroda „Mažieji nykštukai“, projektas „Mano tėtis ir mama – mes bendra graži šeima“

Išsamiau susistemintą informaciją apie 2019 m. vykusius renginius ir veiklos programos įgyvendinimą galima rasti įstaigos svetainėje – [www.gintarelis.info](http://www.gintarelis.info)

**VEIKLOS STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| * Patogi Mokyklos geografinė padėtis
* Išlaikiusi savas tradicijas bendruomenė, jos geranoriškumas, susitelkiant svarbiems darbams
* Katalikiškos krypties daugiametė darbo patirtis, bazė
* Patraukli aplinka Mokyklos teritorijoje
* Veiklus, iniciatyvus, kūrybingas ir kompetentingas mokyklos vadovas
* Nuoseklūs, tęstiniai renginiai, projektai, akcijos, vykdomos įvairios programos
* Savalaikis ir geranoriškas mokyklos problemų sprendimas
* Informatyvi Mokyklos internetinė svetainė, įvairiapusis informacijos pateikimas
* Atnaujinti grupių kompiuteriai
* Suremontuota mokyklos salė, atnaujintas virtuvės inventorius bei patalpa, baldai grupėse
* Logopedo pagalba prieinama visiems specialiųjų poreikių vaikams
* Geranoriškas mokytojų ir tėvų bendravimas
 | * Nerenovuotas pastatas, prastėjanti pastato būklė: neapšiltintos sienos, sanitariniai mazgai neatitinka higienos reikalavimų
* Informacinių technologijų panaudojimo ribotumas
* Nepakankamas tėvų dalyvavimas mokyklos veiklos organizavimo procese
* Reikalingų specialistų etatų stoka, personalo kaita
* Tėvų ir dalies bendruomenės narių iniciatyvumo stoka, įgyvendinant mokyklos siekius
* Nepritaikyta aktyviam judėjimui sporto salė
* Vyraujantys vyresnio amžiaus mokytojai
 |
| **GALIMYBĖS** | **GRĖSMĖS** |
| * Papildomų finansavimo šaltinių bei rėmėjų paieška
* Efektyvesnis lauko erdvių pritaikymas įvairiapusiam vaikų ugdymui
* Edukacinių aplinkų įrengimas kieme
* Lopšelio-darželio reprezentavimas per projektus, renginius, konkursus
* Ugdymo paslaugų plėtotė, papildomos švietėjiškos veiklos tėvams, bendruomenei
* Estetiškos ir funkcionalios žaidimų aikštelės
* Bendruomenės narių geranoriškumas siekiant bendrų vertybių, aktyvus tėvų įsitraukimas
* Nuoseklus darbuotojų profesinis tobulėjimas
* Pozityvaus požiūrio į sveiką gyvenseną ir aplinkosauginį ugdymą formavimas
 | * Vis dar neaiški mokyklos renovavimo perspektyva laiko ir investicijų atžvilgiu
* Nesaugumas dėl politinių sprendimų, reformų galimai susijusių su lopšelio-darželio darbu, darbo vietomis
* Nestabilumas darbo rinkoje
* Teisės aktų, dokumentacijos gausa ir nesuderinamumai
* Moralinių normų ir vertybių kaita visuomenėje
* Didėjantis vaikų, turinčių sveikatos ir elgesio sutrikimų skaičius
* Nepakankamas finansavimas, atitinkant įstaigos reikmes
* Nuolatinė personalo įtampa dėl atsakomybės už vaikų saugumą
* Vadovų rotacija, kadencijų įvedimas
 |

1. **VEIKLOS PROGRAMOS TIKSLAI IR UŽDAVINIAI**

##### **I TIKSLAS**

Mokinių dvasinės, psichinės ir fizinės sveikatos stiprinimas panaudojant naujas edukacines erdves bei veiklas Mokyklos viduje ir už jos ribų

**UŽDAVINIAI:**

* 1. Puoselėti esančias ir kurti naujas edukacines erdves, skatinančias įvairiapusį vaikų ugdymąsi, Mokyklos aplinkoje
	2. Tęsiant vykdomus bei įsijungiant į naujus projektus, aktyvinti Mokyklos bendruomenės įsitraukimą į pažintines, dvasines, edukacines, sveikatinimo veiklas už įstaigos ribų

##### **II TIKSLAS**

Katalikiškų principų ir tradicijų puoselėjimas siejant su šiuolaikinio ugdymo tendencijomis

**UŽDAVINIAI:**

* 1. Apjungti bendruomenę bendrų dvasinių siekių realizavimui, pripažįstant Mokyklos išskirtinumą
	2. Tęsti katalikiškų nuostatų įgyvendinimą ugdymo procese

**2020 METŲ Veiklos tikslų ir Uždavinių**

**realizavimo planas**

|  |  |  |  |  |
| --- | --- | --- | --- | --- |
| **Priemonės tikslams ir uždaviniams įgyvendinti** | **Numatomas****rezultatas** | **Vykdytojai** | **Partneriai** | **Laikas** |
| 1. **Mokinių dvasinės, psichinės ir fizinės sveikatos stiprinimas**

**panaudojant naujas edukacines erdves bei veiklas Mokyklos viduje ir už jos ribų** |
| **1.1. Puoselėti esančias ir kurti naujas edukacines erdves, skatinančias įvairiapusį vaikų ugdymąsi, Mokyklos aplinkoje** |
| **MGP:** „Netradicinių aplinkų panaudojimas ugdymo procese“ | Veiklų organizavimas netradicinėse ugdymo(si) aplinkose, ugdytinių kūrybiškumo skatinimas, mokytojų įvairiapusiškumo atskleidimas | Metodinės grupės pirmininkas direktoriaus pavaduotojas ugdymui  | Visų grupių mokytojai | 4-5 mėn. |
| **VGK:** Ugdytinių, turinčių specialiųjų ugdymosi poreikių, ugdymo(si) pažangos aptarimas | Ugdytinių pažangos vertinimas, pagalbos teikimo galimybių numatymas  | Logopedas | Administracija mokytojai,tėvai | 5 mėn. |
| **VGK:** 2020–2021 m. Panevėžio lopšelio-darželio „Gintarėlis“ VGK plano aptarimasŠvietimo pagalbos gavėjų sąrašo derinimasUgdytinių, turinčių ugdymosi sunkumų, stebėjimo ir siuntimo į PPT aptarimas. PPT išvadų aptarimas | Optimaliausia pagalba šeimai, bendradarbiaujant su tėvais ir tarpinstituciniu lygmeniu  | Logopedė  | Administracija mokytojai,tėvai | 9 mėn. |
| Vaikų saugumo užtikrinimas | Higienos normų laikymasis, žaislų standartų, žaidimo aikštelių bei saugios aplinkos sukūrimas | Direktorius, mokytojai | Mokyklos bendruomenė | Metų eigoje |
| Užgavėnių šventė „Žiema, žiema, bėk iš kiemo“ | Kultūrinių tradicijų palaikymas, tradicinių žaidimų puoselėjimas išlydint žiemą | Ikimokyklinio ugdymo mokytoja Marijona Preidienė, logopedas  | Mokyklos bendruomenė | 2 mėn. 25 d. |
| Sporto renginys šeimos dienai paminėti „Šeima – stipri jėga“ | Šeimos bendrystės jausmo puoselėjimas, tėvų ir vaikų bendravimas, teigiamų emocijų skatinimas | Ikimokyklinio ugdymo mokytoja Ala Grigorjeva | Mokyklos bendruomenė | 5 mėn.19 d. |
| „Po žaliais beržais smagiai žaidžia vaikai“ (Vaikų gynimo diena, Sekminės) | Vaiko bendrumo jausmo būti šeimos, bendruomenės, tautos nariu formavimas, pasididžiavimo savo kilme skatinimas | Ikimokyklinio ugdymo mokytoja Jūratė Paršonienė, meninio ugdymo mokytojas  | Direktorius, direktoriaus pavaduotojas ugdymui, tėvai | 6 mėn. 1 d. |
| Šventė „Rasų žolynai“  | Kultūrinių ir etninių tradicijų puoselėjimas gamtos virsmo pažinime  | Ikimokykliniopriešmokyklinio ugdymo mokytoja Albina Osteikienė, meninio ugdymo mokytojas  | Mokyklos bendruomenė | 6 mėn. 25 d. |
| Renginys „Basų kojyčių diena“ | Vaikų pojūčių skatinimas, sveikatinimas | Ikimokyklinio ugdymo mokytojos Bronė Šulskienė, Jūratė Paršonienė | Ikimokyklinio ugdymo pedagogai | 7 mėn. II sav. |
| Edukacinių žaidimų popietė „Augalai mums kalba“ (Žolinė) | Vaistažolinių augalų pažinimas | Rugpjūčio mėnesį dirbantys mokytojai | Mokyklos bendruomenė | 8 mėn.15 d. |
| Mokslo ir žinių diena (Rugsėjo 1-oji) | Motyvacijos skatinimas, atsakomybės pajauta | Ikimokyklinio ugdymo mokytoja Rasa Nagelienė, logopedas  | Mokyklos bendruomenė | 9 mėn.1 d. |
| Tėvų susirinkimai, aptariant vaikų saugumą įstaigoje | Saugios aplinkos vaikams kūrimas, tėvų lūkesčių tenkinimas | Direktorius, direktoriaus pavaduotojas ugdymui mokytojai | Mokyklos bendruomenė | 9-10 mėn. |
| Saugaus eismo projektas „Galimi pavojai gatvėje“ | Saugaus elgesio gatvėje, mus supančioje aplinkoje formavimas per įdomią vaikams veiklą | Ikimokyklinio ugdymo mokytoja Jūratė Paršonienė | Mokyklos bendruomenė | 10 mėn. 15-20 d. |
| Profilaktinė vaikų sveikatos priežiūra mokykloje, ataskaitų pateikimas atitinkamoms institucijoms | Prevencinių programų, projektų, veiklų organizavimas tausojant vaikų sveikatą, puoselėjant sveikos gyvensenos įgūdžius | Visuomenės sveikatos biuro specialistas, dietistas, grupių mokytojos | Visuomenės sveikatos biuras, darželio bendruomenė | Metų eigoje |
| Muzikinis-logopedinis projektas „Šokantys pirštukai“ | Bendruomenės narių bendradarbiavimo skatinimas, ankstyvojo amžiaus vaikų kalbos ugdymas | Logopedas, meninio ugdymo mokytojas  | Tėvai, ikimokyklinio ugdymo pedagogai | Metų eigoje |
| Meninis (dailės, muzikos)-logopedinis projektas „Aš kūrėjas“ | Įvairiapusis vaiko asmenybės ugdymas | Logopedas, meninio ugdymo mokytojas | Tėvai, ikimokyklinio ugdymo pedagogai | Metų eigoje |
| **1.2. Tęsiant vykdomus bei įsijungiant į naujus projektus, aktyvinti Mokyklos bendruomenės įsitraukimą į pažintines, dvasines, edukacines, sveikatinimo veiklas už įstaigos ribų** |
| **MTP:** Naujai numatytų ar tęsiamų projektų, programų pristatymasMokyklos pasirinktos veiklos srities vidinio vertinimo analizė, naujų vertinimo sričių numatymas, bendradarbiaujant su Mokyklos savivalda | Mokyklos darbo konkretus organizavimasMokyklos bendruomenės įsijungimas į vertinimo procesus viduje, privalumų ir trūkumų išryškinimas, siekiant pozityvių pokyčių ateityje | Direktorius,mokytojai, specialistai | Direktoriaus pavaduotoja ugdymui | 8 mėn. |
| Bendradarbiaujant su ikimokyklinėmis įstaigomis, surengti bendri renginiai | Kūrybingas kultūrinių-dvasinių vertybių puoselėjimas, bendradarbiavimo ir dalijimosi gerąja patirtimi skatinimas | Direktorius,direktoriaus pavaduotojas ugdymui  | Tėvai, mokytojai | Metų eigoje |
| Gamtos mokyklos akcija „Auginkime kartu“ | Praktiškai ugdomas darbštumas, pagarba gamtos suteikiamoms gėrybėms | Direktoriaus pavaduotojas ugdymui, mokytojai | Tėvai | Metų eigoje |
| Projektas „Už vieną trupinėlį, čiulbėsiu visą vasarėlę“ | Palaikomos aplinkosaugos idėjos, ugdomas rūpinimasis paukščiais | Direktoriaus pavaduotojas ugdymui, mokytojai | Grupių mokytojos, tėvai | Metų eigoje |
| Ikimokyklinių įstaigų pedagogų asociacijos „Sveikatos želmenėliai“ renginiai | Pedagogų tobulėjimas, kitų įstaigų gerosios patirties pritaikymas savo darbe | Direktorius, direktoriaus pavaduotojas ugdymui  | Socialiniai partneriai, mokytojai | Metų eigoje |
| Bendruomenės parengtos, sveikatą stiprinančios, mokyklos programos „Augu sveikas ir stiprus“ veiklos | Dalyvavimas projektinėje veikloje, išsikeltų tikslų įgyvendinimas, dalijimasis gerąja patirtimi | Direktorius direktoriaus pavaduotojas ugdymui  | Mokytojai | Metų eigoje |
| Prevencinių temų iš „Gyvenimo įgūdžių“ bei „Alkoholio, tabako ir kitų psichiką veikiančių medžiagų vartojimo“ , „Zipio draugai“ programų pritaikymas ugdomojoje veikloje, integruojant į bendrąją įstaigos programą | Prevencinės tematikos plėtojimas vaikų saugumo užtikrinimui, projektinės veiklos įprasminimas | Mokytojai | Direktoriaus pavaduotojas ugdymui, VGK, tėvai | Metų eigoje |
| Šventinė pramoga Žemės dienai paminėti už įstaigos ribų | Gamtos grožio pastebėjimas, gamtos saugojimas, kūrybiškumo lavinimas | Direktoriaus pavaduotojas ugdymui  | Mokyklos bendruomenė | 1. mėn. 20 d.
 |
| Tarptautinė mokytojų diena | Pasididžiavimo savo profesija jausmo skatinimas bei įvertinimo už darbus pojūtis | Ikimokyklinio ugdymo mokytoja Inga Leonienė | Mokyklos bendruomenė, | 10 mėn. 5 d. |
| Savaitinė iniciatyva „Gerumo daigas“  | Įsiliejimas į naujas veiklas formuojant empatijos įgūdžius | Logopedas, VGK | Mokyklos bendruomenė | 5 mėn. I sav. |
| Projektų ekologine tema rengimas ir įgyvendinimas, aplinkosaugos veiklų organizavimas | Parengtas projektas aplinkosaugos tema, tęsiama akcija „Mes rūšiuojam“, tobulės pedagogų profesinė kompetencija aplinkosaugos tema | Direktoriaus pavaduotojas ugdymui, grupių mokytojai | Mokyklos bendruomenė, miesto bendruomenė | Metų eigoje |
| 1. **Katalikiškų principų ir tradicijų puoselėjimas siejant su šiuolaikinio ugdymo tendencijomis**
 |
| * 1. **Apjungti bendruomenę bendrų dvasinių siekių realizavimui, pripažįstant Mokyklos išskirtinumą**
 |
| **MTP** 2020 m. veiklos plano įgyvendinimo apžvalga. Panaudotų lėšų ugdymo planams įgyvendinti už 2020 metus apžvalga ir finansinė perspektyva ateinantiems metams.Prioritetinių sričių 2021 m. pristatymas; Mokyklos veiklos plano 2021 m. svarstymas ir tvirtinimas; Perspektyvinė mokytojų ir pagalbos mokiniui specialistų atestacinės programos derinimas. | Veiklos rezultatų įgyvendinimo ir vertinimo analizė, aptariant ir numatant sėkmingą perspektyvą ateičiai. | Direktorius | Pedagogai, mokyklos savivalda | 12 mėn. |
| Krizių valdymo komandos pasitarimai | Pasidalijimas gerąja patirtimi, darbų numatymas | Krizių valdymo komanda | Bendruomenė | 1 mėn.ir esant reikalui |
| Vidaus dokumentacijos koregavimas atsižvelgiant į LR įstatymus, nutarimus, miesto savivaldos potvarkius | Bendrų sprendimų priėmimas, susitarimų laikymasis | Direktorius  | Mokytojai, mokyklos savivalda | Metų eigoje |
| „Kūdikėlį Jėzų lanko trys išminčiai“ (Trijų karalių šventė bendruomenei, atsisveikinimas su Kalėdine eglute) | Katalikiškųjų tradicijų, papročių puoselėjimas užbaigiant Kalėdinį laikotarpį | Priešmokyklinio ugdymo mokytoja Albina Osteikienė, meninio ugdymo mokytojas | Mokyklos bendruomenė | 1 mėn. 6 d. |
| Aktyvus savivaldos įsiliejimas įgyvendinant pokyčius Mokykloje  | Bendradarbiavimo gerinimas ir derinimas, įsiklausant į siūlymus ir pritaikant naujoves | Direktorius,Mokyklos darbo taryba,Mokytojų taryba, Mokyklos taryba | Tėvai, mokytojai | Metų eigoje |
| Vasario 16-oji | Pilietiškumo puoselėjimas, savojo identiteto svarbos formavimas | Ikimokyklinio ugdymo mokytoja Asta Baikauskienė | Tėvai, mokytojai | Metų eigoje |
| Muzikos ir spalvų šou (darželio gimtadienis) | Bendruomenės apjungimas, teigiamų emocijų suteikimas, tradicijų puoselėjimas | Ikimokyklinio ugdymo mokytoja Marijona Preidienė, meninio ugdymo mokytojas | Mokyklos bendruomenė | 3 mėn. I sav. |
| „Savaitė be patyčių“  | Tolerancijos skatinimas, sąmoningos bei atsakingos asmenybės formavimas | VGK, grupių mokytojos | Mokyklos bendruomenė | 3 mėn. |
| Projektas „Pasakų savaitė“ | Vaikų susipažindinimas su lietuvių liaudies tautosaka, kalbinių gebėjimų tobulinimas | Logopedas ikimokyklinio ugdymo mokytoja Jūratė Paršonienė | Grupių mokytojos | 4 mėn.I-II sav. |
| Šventė „Darželyje smagu, bet išbėgu kitu takeliu“ (priešmokyklinukų išleistuvės) | Bendruomenės pasididžiavimas vaikų pasiekimais, pagarbos jausmo jiems demonstravimas, dvasinių vertybių puoselėjimas | Priešmokyklinio ugdymo mokytojos Zita Žilienė, Albina Osteikienė | Mokyklos bendruomenė | 5 mėn. 29 d. |
| Lopšelio-darželio „Gintarėlis“ katalikiškos krypties 30-mečio minėjimas  | Bendruomenės apjungimas dvasinių siekių realizavimui, katalikiškų tradicijų puoselėjimas | Ikimokyklinio ugdymo mokytoja Asta Baikauskienė, meninio ugdymo mokytojas | Mokyklos bendruomenė | 9 mėn. IV sav. |
| Paroda-iniciatyva „Vėlinių puokštė“ | Katalikiškųjų tradicijų įprasminimas | Logopedas | Mokyklos bendruomenė | 10 mėn. IV sav. |
| Katalikiškų ikimokyklinio ugdymo įstaigų giesmių festivalis „Skambėk, giesmele!“ (renginys skirtas katalikiškos krypties 30-mečio minėjimui) | Katalikiškųjų tradicijų puoselėjimas, sceninio įvaizdžio formavimas per muzikinį pojūtį | Meninio ugdymo mokytojas | Socialiniai partneriai | 11 mėn. IV sav. |
| * 1. **Tęsti katalikiškų nuostatų įgyvendinimą ugdymo procese**
 |
| **MGP:** Atnaujintos ugdymo programos ,,Gintarėlyje gyvensim, gėrio daigelius purensim" pritaikymas kasdieninėje ugdomojoje veikloje. Pedagogų diskusijosMetodinės grupės veiklos plano pristatymas ir aptarimas | Ugdymo programos koreguojamų punktų numatymas tobulinant pedagogų darbą, ugdomojo proceso organizavimą.Metodinės grupės veiklų perspektyva ir nuveiktų darbų analizė | Metodinės grupės pirmininkas,direktoriaus pavaduotojas ugdymui  | Direktorius, mokytojai,  | 1 mėn. |
| **MTP:** Pasiruošimas naujiems mokslo metams ir preliminarios grupių komplektacijos bei modelių svarstymas.Priešmokyklinio ugdymo veiklos plano-projekto pristatymas už 2020–2021 m.m.Vaikų vertinimo ataskaitos | Mokyklos veiklos perspektyvos pristatymas, derinant visos bendruomenės interesusGrįžtamasis ryšys įsivertinimo procese | Direktorius | Mokytojai | 6 mėn. |
| Pilietinė iniciatyva ,,Atmintis gyva, nes liudija“ | Tautinių, pilietinių jausmų ugdymas, istorinių įvykių įtakos mūsų šiandienai perteikimas | Direktorius, direktoriaus pavaduotojas ugdymui, grupių mokytojos | Mokyklos bendruomenė | 1 mėn. 13 d. |
| Bendruomenės išvyka į Berčiūnus „Kryžiaus keliu“  | Aktyvaus bendradarbiavimo su tėvais skatinimas, įsijungiant į darželio bendruomenės gyvenimą, bažnytinių vertybių palaikymas | Priešmokyklinio ugdymo mokytoja Zita Žilienė | Mokyklos bendruomenė | 3 mėn. |
| Gavėnios susikaupimo popietė | Aktyvaus bendradarbiavimo su tėvais skatinimas, įsijungiant į darželio bendruomenės gyvenimą | Priešmokyklinio ugdymo mokytoja Zita Žilienė | Mokyklos bendruomenė | 3 mėn. |
| Pramoga „Velykėlės atkeliavo!“ | Kultūrinių ir krikščioniškųjų tradicijų palaikymas, tautinių žaidimų žaidimas pasitinkant pavasarį | Ikimokyklinio ugdymo mokytoja Rasa Nagelienė | Mokyklos bendruomenė | 4 mėn.III sav. |
| Rytmetis „O žolynėlių gausa!!!“ | Pažintinių procesų formavimas, žinių įtvirtinimas, katalikybės ir gamtos sąsajos įprasminimas | Rugpjūčio mėnesį dirbantys pedagogai | Mokyklos bendruomenė | 8 mėn14 d. |
| Advento susikaupimo popietė | Aktyvaus bendradarbiavimo su tėvais skatinimas, įsijungiant į darželio bendruomenės gyvenimą | Priešmokyklinio ugdymo mokytoja Inga Leonienė | Mokyklos bendruomenė | 12 mėn. |
| Prakartėlių paroda darželio kiemo erdvėse | Katalikiškų principų formavimas, bendruomeniškumo skatinimas, kūrybiškumo ugdymas | Ikimokyklinio ugdymo mokytoja Jūratė Paršonienė | Tėvai | 12 mėn |
| „Švenčiam Kristaus gimimą“ (kalėdinės eglutės) | Aktyvus bendradarbiavimas su tėvais kuriant vaikams geras emocijas. | Ikimokyklinio ir priešmokyklinio ugdymo mokytojos, meninio ugdymo mokytojas | Tėvai | 12 mėn. |

SUDERINTA SUDERINTA SUDERINTA

Lopšelio-darželio ,,Gintarėlis“ Lopšelio-darželio ,,Gintarėlis“ Lopšelio-darželio ,,Gintarėlis“

Tarybos pirmininkas Mokytojų metodinės grupės Darbo tarybos pirmininkas

 pirmininkas

 2019 m. 12 mėn. 2 d. 2019 m. 12 mėn. 4 d. 2019 m. 12 mėn. 12 d.